
Selam alejkum, da li je ***[predaja](https://pitajucene.com/search/predaj/questions/ "Pretraži pitanja o predajama")*** u kojoj se kaže da Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu alejhi ve sellem rekao za onoga tko uradi hidžamu 17., 19., i 21. Zul – Hidždžeta vjerodostojna? I tko je bilježi, Allah Vam podario svako dobro.


* 
* 
* 
* 
* 
* 
* 

 
Da li je predaja o hidžami određenog datuma u mjesecu vjerodostojna?

Odgovor na ovo pitanje nalazi se na linku ispod:



> [Kada je najbolje vaditi hidžamu?](https://pitajucene.com/pitanje/kada-je-najbolje-vaditi-hidzamu/)
> 
> 



U sunnetu se navode hadisi koji ukazuju da hidžama u određenim vremenima ima prednosti i posebne odlike i daje veoma efikasne rezultate, a da nije dozvoljena u drugim vremenima. Međutim, mnogi hadiski eksperti kritički su se osvrtali na autentičnost ovih predanja. Ebu Hurejre prenosi da je Resulullah, ﷺ, rekao: *“Ko uradi hidžamu sedamnaestog, devetnaestog ili dvadeset prvog dana, to će mu biti lijek protiv svake bolesti*.*” (* Ebu Davud, 4/4/3861, i Hakim, 4/233/7475. Napomena: ovdje se misli na sedamnaesti, devetnaesti i dvadeset prvi dan lunarnog mjeseca.) ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, vadio je hidžamu u ovim danima. (Tirmizi, 6/168/2051, i Hakim, 4/234/7477. Vidjeti: *Sahihul-džamia*, 2/885.)  

U jednom drugom predanju stoji da je Vjerovjesnik, ﷺ, preporučivao vađenje hidžame ponedjeljkom, utorkom i četvrtkom, a zabranjivao poduzimanje ove vrste liječenja u sljedećim danima: srijedom, petkom, subotom i nedjeljom. (Ibn Madže, 2/1153/3487, i Hakim, 4/453/8254. Ovo su predanje muhaddisi zabilježili s više različitih lanaca prenosilaca, i na osnovu toga šejh Albani uvrstio ga je među dobra predanja. Vidjeti: *Es-Silsiletus-sahiha*, 2/392-395.) Zabilježio ga je i imam Darekutni, ali kao Ibn Omerove riječi, a s dobrim lancem prenosilaca. (Vidjeti: *Fethul-Bari*, 10/149.)  

Hallal prenosi da je imam Ahmed prezirao vađenje hidžame u ovim danima iako spomenuti ***[hadis](https://pitajucene.com/search/Hadis/questions/ "Pretraži pitanja o hadisima")*** nije smatrao vjerodostojnim. (Vidjeti: *Zadul-mead*, 4/60, i *Fethul-Bari*, 10149.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


